Trailer “See” Paparkan Pandangan Pertama Jason Momoa Sebagai Baba Voss
Apple TV telah melancarkan trailer rasmi drama bersiri sains fiksyen berjudul See, yang memaparkan pandangan pertama bintang Aquaman, Jason Momoa sebagai Baba Voss. Anda boleh saksikan trailer drama tersebut dipemain video dibawah. Berlatarbelakangkan zaman hadapan dimana umat manusia hilang keupayaan untuk melihat, See mengisahkan tentang seorang ketua puak iaitu Baba Voss, yang juga merupakan seorang ayah kepada sepasang kembar yang dilahirkan dengan kemampuan untuk melihat. Dia perlu melindungi anak serta puaknya dari ancaman seorang ratu yang ingin memusnahkan mereka. Drama 8 episod ini turut dibintangi Alfre Woodard sebagai Paris, Yadira Guevara-Prip sebagai Bow Lion, Nesta Cooper sebagai Haniwa, Slyvia Hoeks sebagai Ratu Kane, Archie Madekwe sebagai Kofun, Christian Camargo sebagai Tamacti dan Hera Hilmar sebagai Maghra. See ditulis oleh Steven Knight dan diarahkan oleh bekas pengarah I AM Legend, Francis Lawrence. Knight dan Lawrence turut bertindak selaku penerbit eksekutif bersama-sama Peter Chernin, Jenno Topping dan Kristen Campo. Siri akan disiarkan mulai 1 November, eksklusif di Appe TV+